ફોજદાર જયદેવ હવે કોઈપણ સંજોગોમાં આ ગુન્હામાં બાંધછોડ કરે તેવી શકયતા જ ન હતી બાબરા પત્રકારના વિરોધી જુથ સાથે પવન ગોરને મીત્રાચારી હતી તેથી ભૂતકાળમાં પવને પત્રકારને બે ત્રણ વખત હડફેટે લીધેલ પરંતુ ચબરાક અને ચકોર પવન કયારેય પત્રકારની અડફેટે ચડેલ નહિ હવે પત્રકારને માંડ પવનને અડફેટે લેવાનો મોકો મળ્યો હતો જોકે મોકો સાચો હતો તેથી પત્રકારે પોતાની પુરી શબ્દરૂપી તાકાત ને કામે લગાડીને પવનની પાપલીલાઓને શણગારી શણગારીને છાપામાં મોકલતા હતા.